A group of people posing for a photo

Description automatically generated**5.9.22**

**ΤΡΙΑ ΜΙΛΙΑ**

**ΠΡΕΜΙΕΡΑ**

**Δευτέρα 12 Σεπτεμβρίου στις 17:30**

**Δευτέρα έως Παρασκευή**

Τα τρία μίλια είναι η απόσταση από την ακροθαλασσιά, έως τη γραμμή του ορίζοντα. Στον ορίζοντα της Δρακονήσου, όλοι οι ήρωές μας έρχονται αντιμέτωποι με το παρελθόν τους, με τις επιλογές τους, με αναπάντεχες αποκαλύψεις αλλά και με τον έρωτα, που σημαδεύει κάθε πτυχή της ζωής! Φιλίες και σχέσεις ανατρέπονται και επαναπροσδιορίζονται και οι αληθινές προθέσεις βγαίνουν στην επιφάνεια! Νέα πρόσωπα ταράζουν τη φαινομενική ηρεμία του όμορφου νησιού και των κατοίκων του, με ποικίλες επιπτώσεις.

Ο έρωτας, το μυστήριο, αλλά και το χιούμορ εναλλάσσονται και αποκτούν αντιστοιχίες με την κομβική απόσταση της σειράς: **Τα τρία μίλια!**

Στο δεύτερο κύκλο της σειράς, προστίθενται δύο νέα πρόσωπα. Η οινολόγος Μάνια Φιλίππου και ο ταχυδρόμος Χρόνης Αποστόλου, εντάσσονται στην κοινωνία της Δρακονήσου και πυροδοτούν νέες εξελίξεις! Το ρόλο του Χρόνη υποδύεται ο  **Πρόδρομος Τοσουνίδης** και το ρόλο της Μάνιας η **Κατερίνα Νικολοπούλου.**

**Χρόνης Αποστόλου, ο ταχυδρόμος**

Ο Χρόνης κατάγεται από το διπλανό νησί, αλλά βρίσκεται εδώ και αρκετά χρόνια στη Δρακόνησο. Έχει μείνει ο μοναδικός ταχυδρόμος του νησιού και αναγκάζεται να πηγαινοέρχεται όλη την ημέρα παντού, για να τους εξυπηρετήσει όλους. Είναι κουτσομπόλης και περίεργος. Κάθε φορά που παραδίδει ένα γράμμα, περιμένει μέχρι ο παραλήπτης του να το ανοίξει και να το διαβάσει μπροστά του, ώστε να μάθει τι λέει. Είναι όμως καλοκάγαθος και

προσφέρεται να βοηθήσει όπου μπορεί. Δε σταματάει να αναφέρεται στη μητέρα του, την οποία θεωρεί την εξυπνότερη και σοφότερη γυναίκα του κόσμου!

**Μάνια Φιλίππου, η οινολόγος**

Μια δυναμική γυναίκα, που κατάγεται από τη Δρακόνησο, σπούδασε οινολογία στη Γαλλία και επέστρεψε στο νησί για να αναλάβει το οικογενειακό οινοποιείο. Γνωρίζεται με τη Φωτεινή και γίνονται πολύ καλές φίλες. Η Μάνια εκτιμάει τον αλτρουισμό της, ενώ η Φωτεινή θαυμάζει τον ευθύ και τολμηρό χαρακτήρα της. Η Μάνια έμαθε από τον πατέρα της πως όταν θέλει κάτι στη ζωή, πρέπει να το διεκδικεί δυναμικά. Αυτό θα συμβεί και με τον Μιχάλη, από τον οποίο γοητεύεται μόλις τον γνωρίζει. Έτσι, η φιλία της με τη Φωτεινή θα δοκιμαστεί, όπως και οι αντοχές και των δυο τους.

**Δείτε εδώ το trailer «Τρία Μίλια ΠΡΕΜΙΕΡΑ»:** [**https://youtu.be/mr18PYv\_tVM**](https://youtu.be/mr18PYv_tVM)

**ΤΡΙΑ ΜΙΛΙΑ**

**ΠΡΕΜΙΕΡΑ -  Δευτέρα 12 Σεπτεμβρίου στις 17:30**

**Περιλήψεις των 10 πρώτων επεισοδίων**

**Δευτέρα 12/9             ΕΠΕΙΣΟΔΙΟ 61**

Ο Στέφανος επιμένει πως ο Βασίλης πρέπει να πειστεί να επενδύσει στην κλινική, διότι θεωρεί πως είναι η μοναδική λύση που υπάρχει, αυτή τη στιγμή. Η Φωτεινή έχει τρομάξει μαθαίνοντας για την επικείμενη άφιξη του Βασίλη. Μαζί με τον Μιχάλη, αναζητούν έναν τρόπο για να τον αντιμετωπίσουν και τους τον υποδεικνύει απρόσμενα Ευθύμης. Η Ελένη μαθαίνει πως η Φωτεινή  έχει χωρίσει από τον Ευθύμη και αρχίζει να αναρωτιέται μήπως αυτή ήταν η αιτία που ο Μιχάλης της ζήτησε να χαλάσουν και τη δική τους σχέση. Ο Πέτρος έχει μια πολύ έντονη διένεξη με τον πατέρα του και ο Νικόλας συνειδητοποιεί, για πρώτη φορά, πόσο έχει αδικήσει το γιο του. Ο Τίμος δεν αντέχει στην ιδέα να κοιμηθεί η κόρη του, στο σπίτι του Πέτρου, για ένα ακόμη βράδυ. Πηγαίνει για να την πάρει και να την φέρει πίσω, αλλά η Κλειώ

δε βρίσκεται εκεί. Στο μεταξύ, μια δυσάρεστη έκπληξη περιμένει τη Φωτεινή και τον Μιχάλη…

*\*Στο ρόλο της Λένας, η* ***Γαία Κολλιντζά***

**Τρίτη 13/9                   ΕΠΕΙΣΟΔΙΟ 62**

Το στικάκι, που περιέχει στοιχεία για τις παρανομίες του Βασίλη, αποτελεί τη μόνη ελπίδα της Φωτεινής να τον αντιμετωπίσει, αλλά έχει εξαφανιστεί. Άφαντη παραμένει και η Κλειώ και αυτό έχει φέρει τον Τίμο στα πρόθυρα νευρικής κρίσης. Η ανησυχία του εντείνεται, διότι δεν απαντάει στις κλήσεις του, αλλά ούτε στις κλήσεις του Πέτρου. Η Κλειώ έχει αποφασίσει να διανυκτερεύσει στην κλινική και μόνο η Ελένη ξέρει πού βρίσκεται. Οι δύο αδερφές περνάνε το βράδυ η μία δίπλα στην άλλη και η σχέση τους δυναμώνει. Η Λίζα συνεχίζει να απολαμβάνει τη φιλοξενία τού Ευθύμη, η οποία περιλαμβάνει και διάφορες εναλλακτικές μεθόδους για να ξεπεράσει τις κρίσεις πανικού. Μένοντας όμως στο σπίτι του, ανακαλύπτει και κάποια μυστικά του. Η Φωτεινή και ο Μιχάλης ανακοινώνουν στον Στέφανο ότι θα στηρίξουν τα σχέδιά του για την κλινική. Λίγο αργότερα, ο επενδυτής Βασίλης Μερκίνης φτάνει στο νησί και τότε η Φωτεινή και ο Μιχάλης βάζουν σε εφαρμογή το πραγματικό τους σχέδιό…

*\*Στο ρόλο του Βασίλη, ο* ***Πέτρος Σκαρμέας***

*\*Στο ρόλο του Κυριάκου, ο* ***Αλέξανδρος Πέρρος***

*\*Στο ρόλο της Άννας, η* ***Κατερίνα Αντζουλάτου***

**Τετάρτη 14/9              ΕΠΕΙΣΟΔΙΟ 63**

Ο Μιχάλης και η Φωτεινή ετοιμάζονται για τη συνάντησή τους με τον Βασίλη, χωρίς να έχουν μεγάλη αυτοπεποίθηση για το σχέδιό τους. Ο Γεράσιμος ειδοποιεί τον Μιχάλη ότι η μητέρα του έπαθε μια κρίση αμνησίας, που αυτή τη φορά φαίνεται ακόμα πιο σοβαρή. Όταν, όμως, ο Μιχάλης και η Φωτεινή φτάνουν στο σπίτι, η συμπεριφορά της Κάτιας τούς φαίνεται φυσιολογική. Ο Ευθύμης επιστρέφει και βρίσκει τη Λίζα να ψάχνει τα βιβλία του. Αυτό του κινεί υποψίες, αλλά εκείνη προσπαθεί να δικαιολογηθεί. Ο Κυριάκος λέει στη Δέσποινα να βγουν για φαγητό και

η πρόσκληση εξελίσσεται σε ένα ρομαντικό πικ-νικ. Ο Τίμος, όμως, έχει βάλει να τους παρακολουθούν και μαθαίνει τις κινήσεις τους. Ο Πέτρος και η Κλειώ ψάχνουν, με αγωνία, τον Νικόλα. Πηγαίνουν στο καΐκι του και εκεί τον βρίσκουν αναίσθητο. Ο Μιχάλης και η Φωτεινή φτάνουν στην επαγγελματική συνάντηση για την κλινική και εκεί ο Βασίλης συστήνεται στη Φωτεινή σα να την συναντάει για πρώτη φορά…

*\*Στο ρόλο του Βασίλη, ο* ***Πέτρος Σκαρμέας***

*\*Στο ρόλο του Κυριάκου, ο* ***Αλέξανδρος Πέρρος***

*\*Στο ρόλο της Άννας, η* ***Κατερίνα Αντζουλάτου***

**Πέμπτη 15/9               ΕΠΕΙΣΟΔΙΟ 64**

Η Φωτεινή πρέπει να βρίσκεται στις συναντήσεις με τον Βασίλη, παρόλο που της είναι δύσκολο. Ο Πέτρος ζητάει συγνώμη από τον Νικόλα και έτσι συμφιλιώνονται. Η Λίζα ομολογεί στον Ευθύμη ότι παραβίασε την κλειδαριά και μπήκε στην αποθήκη του. Εκείνος παραμένει ψύχραιμος, αλλά η εμπιστοσύνη του στο πρόσωπό της, κλονίζεται ανεπανόρθωτα. Ο Τίμος πηγαίνει στο σπίτι του Γεράσιμου και καταλαβαίνει ότι κάτι

δεν πάει καλά με την υγεία της Κάτιας, ενώ εκείνος προσπαθεί να του το κρύψει. Ο Λάμπης αντιλαμβάνεται ότι η Άννα είναι η αδελφή του ναυτικού, του οποίου το θάνατο ερευνούσε και εκπλήσσεται. Η Δέσποινα παίρνει την απόφαση να ξεκόψει οριστικά από τον Κυριάκο και φεύγει από το ραντεβού τους. Μόλις, όμως, ο Κυριάκος μένει μόνος του, δέχεται βίαιη επίθεση από έναν άγνωστο. Στο σπίτι της Φωτεινής, ο Ευθύμης εντοπίζει έναν κοριό και κάνει νόημα στην Φωτεινή και στον Μιχάλη να σταματήσουν να μιλάνε. Η Δέσποινα μαθαίνει ότι ο Κυριάκος κινδυνεύει και ζητάει βοήθεια…

*\*Στο ρόλο του Βασίλη, ο* ***Πέτρος Σκαρμέας***

*\*Στο ρόλο του Κυριάκου, ο* ***Αλέξανδρος Πέρρος***

*\*Στο ρόλο της Άννας, η* ***Κατερίνα Αντζουλάτου***

*\*Στο ρόλο της Λένας, η* ***Γαία Κολλιντζά***

**Παρασκευή  16/9       ΕΠΕΙΣΟΔΙΟ 65**

Ο Κυριάκος τηλεφωνεί στην Κλειώ και της λέει ότι κινδυνεύει και ο Τίμος οργανώνει ομάδες διάσωσης για να τον εντοπίσουν. Η Δέσποινα γνωρίζει πού βρίσκεται αλλά δεν μπορεί να το πει, διότι θα αποκαλυφθεί η μυστική συνάντηση της, μαζί του. Έτσι, ζητάει από τον Πέτρο να πάει να τον βρει. Ο Ευθύμης ανακαλύπτει στο σπίτι της Φωτεινής έναν κοριό. Μαζί με τη Φωτεινή και τον Μιχάλη, βλέπουν το βίντεο από την «εισβολή» της Λίζας στην αποθήκη του και παρατηρούν τις ύποπτες κινήσεις της. Αποφασίζουν να μην αφαιρέσουν τους κοριούς, μέχρι να ξεκαθαριστεί ποιον ακριβώς ρόλο παίζει η Λίζα και ποιος είναι ο συνεργός της, που εξαφάνισε το στικάκι με τα ενοχοποιητικά στοιχεία για τον Βασίλη. Στο μεταξύ, οι διαπραγματεύσεις ολοκληρώνονται και ο Βασίλης αποφασίζει να επενδύσει στην κλινική. Η χαρά του Στέφανου είναι μεγάλη. Δε συμβαίνει όμως το ίδιο και με την Φωτεινή, όταν ανοίγει την εξώπορτα του σπιτιού της και τον βλέπει μπροστά της.

*\*Στο ρόλο του Βασίλη, ο* ***Πέτρος Σκαρμέας***

*\*Στο ρόλο του Κυριάκου, ο* ***Αλέξανδρος Πέρρος***

*\*Στο ρόλο της Άννας, η* ***Κατερίνα Αντζουλάτου***

**Δευτέρα 19/9             ΕΠΕΙΣΟΔΙΟ 66**

Η Δέσποινα πηγαίνει να δει τον Κυριάκο. Ανακουφίζεται που τον βρίσκει ζωντανό, αλλά αναστατώνεται όταν εκείνος την πληροφορεί πως υπεύθυνος για τον ξυλοδαρμό του είναι ο Τίμος. Ο Βασίλης επισκέπτεται ξαφνικά το σπίτι της Φωτεινής και της προκαλεί αναστάτωση, όταν της ζητάει να του επιστρέψει το δαχτυλίδι, που της είχε χαρίσει. Εκείνη δεν ξέρει πώς να αντιδράσει και εκείνος της αποκαλύπτει ότι το στικάκι, που είχε κρύψει μέσα στο κουτί, είναι πλέον άχρηστο. Η Φωτεινή απογοητεύεται, επειδή συνειδητοποιεί ότι εφόσον αυτό που της είπε ισχύει, δεν έχει πια κανέναν άσο στο μανίκι της. Ο Γεράσιμος απελπίζεται από την κατάσταση της υγείας της Κάτιας και ζητάει από τον Μιχάλη να την πάει για εξετάσεις στην Αθήνα. Ο Πέτρος συνειδητοποιεί πως ήταν λάθος του που πίστεψε και εμπιστεύτηκε τον Τίμο και αποφασίζει, στο μέλλον, να κρατήσει απόσταση από αυτόν. Ο Ευθύμης δείχνει στη Φωτεινή και στον Μιχάλη έναν τρόπο για να εξουδετερώνουν προσωρινά τον κοριό…

*\*Στο ρόλο του Βασίλη, ο* ***Πέτρος Σκαρμέας***

*\*Στο ρόλο του Κυριάκου, ο* ***Αλέξανδρος Πέρρος***

*\*Στο ρόλο της Άννας, η* ***Κατερίνα Αντζουλάτου***

*\*Στο ρόλο της Λένας, η* ***Γαία Κολλιντζά***

**Τρίτη  20/9                  ΕΠΕΙΣΟΔΙΟ 67**

Η Φωτεινή, ο Μιχάλης και ο Ευθύμης καταστρώνουν ένα σχέδιο για να ανακαλύψουν ποιος κρύβεται πίσω από τα μυστηριώδη γεγονότα, που συμβαίνουν στη Δρακόνησο. Ο Τίμος και ο Βασίλης δημιουργούν μια επικίνδυνη συμμαχία, που θα ανατρέψει πολλές ισορροπίες στο νησί. Η Κλειώ είναι πολύ προβληματισμένη από την ξαφνική αποχώρηση του Κυριάκου. Εξομολογείται τις ανησυχίες της στον Μιχάλη και στη Δέσποινα. Ο Τίμος προσπαθεί να υποβαθμίσει το γεγονός, αλλά ο Μιχάλης αναρωτιέται τι πραγματικά συνέβη. Ο Πέτρος, με τη βοήθεια του Νικόλα,  προσπαθεί να επιστρέψει τα χρήματα, που του έδωσε ο Τίμος. Όταν, όμως, εκείνος αντιδράει, οι δυο τους διαπιστώνουν ότι δεν είναι και τόσο εύκολο να ξεκόψουν από τον δήμαρχο. Η Ελένη ανακαλύπτει την κρυφή σχέση του Μιχάλη και της Φωτεινής, με έναν αναπάντεχο τρόπο. Λίγο πριν φύγει η Λίζα από το σπίτι του Ευθύμη, εκείνος κάνει μια

απροσδόκητη ανακάλυψη στα πράγματά της. Τότε, αποφασίζει να τα παίξει όλα για όλα, προκειμένου να μάθει ποια πραγματικά είναι…

*\*Στο ρόλο του Βασίλη, ο* ***Πέτρος Σκαρμέας***

*\*Στο ρόλο του Λευτέρη, ο* ***Δημήτρης Ξανθόπουλος***

*\*Στο ρόλο της Άννας, η* ***Κατερίνα Αντζουλάτου***

*\*Στο ρόλο της Λένας, η* ***Γαία Κολλιντζά***

**Τετάρτη 21/9              ΕΠΕΙΣΟΔΙΟ 68**

Η Λίζα έχει αιφνιδιαστεί από το φιλί του Ευθύμη και δεν ξέρει πώς να αντιδράσει. Δε θέλει να προδώσει ότι παρίστανε την ερωτευμένη μαζί του και πως αυτό που ήθελε, στην πραγματικότητα, ήταν να μάθει τα μυστικά του και να τα μοιραστεί με τον κρυφό συνεργό της. Η Ελένη πηγαίνει στο μπαρ του Χάρη και αρχίζει να πίνει ασταμάτητα. Εκείνος δεν ξέρει πώς να αντιδράσει και τηλεφωνεί στον Μιχάλη για να πάει εκεί. Όταν εκείνος φτάνει, η Ελένη μπροστά σε όλους, τού ζητάει να χωρίσουν! Ο Πέτρος και ο Νικόλας εξετάζουν και πάλι τα στοιχεία από την έρευνα του Πέτρου, προκειμένου να ανακαλύψουν κάτι που θα τους φανεί χρήσιμο για να αντιμετωπίσουν τον Τίμο. Η Κάτια ετοιμάζεται να φύγει μαζί με τον Μιχάλη, για ιατρικές εξετάσεις στην Αθήνα. Ο Ευθύμης έχει διαβάσει το ημερολόγιο της Λίζας και έχει ανακαλύψει κάποια απίστευτα στοιχεία! Ζητάει από τη Φωτεινή να πάει στο σπίτι του για να την ενημερώσει. Εκείνη πηγαίνει και ξαφνιάζεται πολύ…

*\*Στο ρόλο του Βασίλη, ο* ***Πέτρος Σκαρμέας***

*\*Στο ρόλο της Άννας, η* ***Κατερίνα Αντζουλάτου***

**Πέμπτη 22/9               ΕΠΕΙΣΟΔΙΟ 69**

Ο Ευθύμης δείχνει στη Φωτεινή αποσπάσματα από το ημερολόγιο τής μητέρας τής Λίζας. Διαβάζοντας ότι διατηρούσε παράνομη σχέση με κάποιον επιφανή κάτοικο της Δρακονήσου, συμπεραίνουν ότι πατέρας της Λίζας είναι ο Τίμος και υποθέτουν ότι πατέρας και κόρη έχουν συνάψει μεταξύ τους, μια ιδιότυπη συμμαχία. Ο Τίμος βρίσκει ένα απειλητικό σημείωμα και αρχίζει να αμφιβάλλει για τον αν ήταν σωστό

που συμφώνησε στη συνεργασία που τού πρότεινε ο Βασίλης. Ο Νικόλας αποκαλύπτει στον Γεράσιμο πόσο μεγάλη απειλή αποτελεί ο Τίμος για τον Μιχάλη και για τον Πέτρο και εκείνος τού υπόσχεται να τον στηρίξει. Ο Γεράσιμος, με τη σειρά του, εκμυστηρεύεται στον Νικόλα τις δικές του ανησυχίες σχετικά με την κατάσταση της υγείας της Κάτιας. Η Ελένη, πληγωμένη από το χωρισμό της με τον Μιχάλη, καταστρώνει ένα σχέδιο για να εξοντώσει τη Φωτεινή. Κι ενώ όλοι σχολιάζουν τον απρόσμενο χωρισμό του ζευγαριού, ο Στέφανος τούς αποκαλύπτει ότι το νέο ζευγάρι του νησιού είναι η Λίζα και ο Ευθύμης.

*\*Στο ρόλο του Βασίλη, ο* ***Πέτρος Σκαρμέας***

*\*Στο ρόλο του Λευτέρη, ο* ***Δημήτρης Ξανθόπουλος***

*\*Στο ρόλο της Άννας, η* ***Κατερίνα Αντζουλάτου***

**Παρασκευή  23/9       ΕΠΕΙΣΟΔΙΟ 70**

Η Φωτεινή αναγκάζεται να πει στον Γεράσιμο όλη την αλήθεια για τον Βασίλη και να του αποκαλύψει και την ύπαρξη των κοριών. Ο Γεράσιμος ταράζεται και θυμώνει που δεν του είχε μιλήσει νωρίτερα και αποφασίζει να ενημερώσει τον Στέφανο, ώστε να τον αποτρέψει να συνεργαστεί με τον Βασίλη. Ο Μιχάλης παραδέχεται στην Κάτια τη σχέση του με τη Φωτεινή και ξαφνιάζεται από τη θετική αντίδραση της μητέρας του. Η συνάντηση του Λευτέρη με την Άννα, έξω από το μαγαζί του Χάρη, προβληματίζει τον Βασίλη και η μετέπειτα συμπεριφορά του προκαλεί τον φόβο της Άννας. Ο Νικόλας συμβουλεύει τον Πέτρο να απομακρυνθεί από την Κλειώ μέχρι να μάθουν τι συμβαίνει πραγματικά με τον δήμαρχο. Ο Τίμος νιώθει ότι απειλείται κι αυτός από τον Βασίλη. Έτσι, αποφασίζει να αποκαλύψει στον Στέφανο τις πραγματικές του προθέσεις. Ενώ, όμως, ο Βασίλης περιμένει την Άννα να επιστρέψει, δέχεται μια μυστηριώδη επίσκεψη, που θα ανατρέψει άρδην όλα τα δεδομένα.

*\*Στο ρόλο του Βασίλη, ο* ***Πέτρος Σκαρμέας***

*\*Στο ρόλο του Λευτέρη, ο* ***Δημήτρης Ξανθόπουλος***

*\*Στο ρόλο της Άννας, η* ***Κατερίνα Αντζουλάτου***

Πρωταγωνιστούν: **Ευγενία Παναγοπούλου** (Φωτεινή), **Νικόλας Μακρής** (Μιχάλης), **Γιάννης Ποιμενίδης** (Στέφανος), **Χάρης Σώζος** (Γεράσιμος), **Στέλλα Καζάζη** (Κάτια), **Τόνυ Δημητρίου** (Τίμος), **Ευαγγελία Μουμούρη** (Δέσποινα), **Δημήτρης Λιακόπουλος** (Ευθύμης), **Χάρης Γρηγορόπουλος** (Νικόλας), **Πρόδρομος Τοσουνίδης** (Χρόνης), **Κατερίνα Νικολοπούλου** (Μάνια) **Γιάννης Ρούσσος** (Χάρης), **Ανθή Σαββάκη** (Βασιλική), **Μαρία Δαμασιώτη** (Λίζα) **Στέλλα**

**Κοσμοπούλου** (Ελένη), **Μιχαήλ - Άγγελος Κρητικός** (Πέτρος), **Στεφανία Χαμπηλομάτη** (Κλειώ), **Κωνσταντίνα Τζώρτζη** (Διονυσία)

Σκηνοθεσία: Βασίλης Ντούρος

Σκηνοθέτες: Βαγγέλης Καλατζής, Αλέξανδρος Σιπσίδης

Σενάριο: Απολλωνία Τσαντά, Δημήτρης Ευλαμπίδης

Συνεργάτες πλοκής: Ελένη Τύπου, Άννα Βασιλείου

Διάλογοι: Ασημάκης Αλεξίου, Άννα Βασιλείου, Γιώργος Καστέλης, Ελένη Τύπου, Ιωάννα Φωτοπούλου

Επιμέλεια σεναρίου: Σοφία Καζαντζιάν, Χάρης Αντωνίου

Διευθυντές φωτογραφίας: Γιώργος Αποστολίδης, Σωκράτης Μιχαλόπουλος

Σκηνογράφος: Φώφη Γιόκαρη, Μιχάλης Σδούγκος

Ενδυματολόγος: Κατερίνα Κόντου

Μουσική σύνθεση: Νίκος Τερζής

Τραγούδι τίτλων

Μουσική: Νίκος Τερζής

Στίχοι: Γιάννης Κότσιρας

Ερμηνεία: Demy

Παραγωγός Τραγουδιού: Panik Records

Μουσική επιμέλεια: Ηλίας Μακρίδης

Μοντάζ: Έκτορας Μπαρδάκος

Οργάνωση παραγωγής: Ιωάννα Κουτσούγερα

Διεύθυνση παραγωγής: Διαμαντής Χωραφάς, Γιώργος Στάλιας

Παραγωγή: GREEN PIXEL

**#TriaMilia #StarChannelTv #NeoProgramma #Let’sStar**

[**https://www.star.gr/tv/press-room/**](https://www.star.gr/tv/press-room/)

[**https://www.star.gr/tv/seires/tria-milia/**](https://www.star.gr/tv/seires/tria-milia/)

Καλή εβδομάδα

Γραφείο Τύπου & Επικοινωνίας